Violenta domestica este la ea acasa in multe familii. O regasim in egala masura atat la oras cat si la tara, atat in randul persoanelor educate cu pozitie sociala si bani cat si in randul celor mai putin norocosi. Statul roman ar trebui sa protejeze inca de la primul apel o victima a violentei domestice. In Romania, la fiecare 30 de secunde, o femeie este batuta, iar pentru mai bine de 60% dintre romani acest lucru nu este iesit din comun. Pare o normalitate. Zilele trecute, o femeie a ajuns in stare grava la Spitalul de Urgenta din Vaslui dupa ce ar fi fost batuta de sot, un psiholog din cadrul Inspectoratului Politiei de Frontiera Vaslui. Mihaela Enache a avut pana acum o viata grea. Rudele, colegii si prietenii femeii, povestesc ca ea ar fi fost agresata frecvent de sot. Ar fi incasat de mai multe ori batai groaznice, iar barbatul i-ar fi confiscat in repetate randuri cardul. Banii i-ar fi folosit pentru jocurile de noroc. “Nu stiu ca femeia asta sa fi avut vreo secunda de liniste in ultimii ani. Ea traieste pentru copiii ei. A povestit de multe ori chinul prin care era obligata sa treaca. El e cu jocurile. De acolo pleaca toate. Ei i-a aratat cineva niste poze cu el cand intra la jocuri si atunci a sous ea ca i-a luat cardul de salariu”, a povestit o asistenta. Sotul Mihaelei a fost politist in cadrul IPJ Vaslui. S-a transferat la Inspectoratul Politiei de Frontiera. Aici lucreaza in prezent ca psiholog. Este de neconceput ca un astfel de individ sa recurga la asemenea fapte. “Suntem socati de cele auzite. Nu ne-am putut imagina ca el este in stare de asa ceva. Asteptam un rezultat oficial al anchetei pentru a lua masuri”, sustin sefii Inspectoratului Politiei de Frontiera.

Transferata la Iasi in stare grava

Dupa ultima bataie incasata, Mihaela nu a mai rezistat si a mers la Serviciul de Medicina Legala de unde a primit un certificat. Apropiatii povestesc ca ea ar fi primit o bataie crunta in momentul in care i-ar fi spus sotului ca vrea sa divorteze. Joia trecuta, Mihaela Enache a ajuns in stare critica la Unitatea de Primiti Urgente Vaslui. Colegii ei au fost socati cand au vazut-o. “Avea o stare confuza, nu stia nici sa scrie, daca i se spunea sa merga in stanga, ea mergea in dreapta. Avea si un certificat de la medicina legala. A fost internata la Sectia Neurologie, starea sa s-a agravat ulterior, si medicii au decis transferul la Sectia de Anestezie Terapie Intensiva. La ATI a ajuns in coma de gradul 4. De aici s-a decis transferul ei la Iasi. Avea probleme mari si cu rinichii, erau afectati, iar pe corp avea urme de lovituri”, au declarat reprezentantii Spitalului Judetean de Urgenta Vaslui. Acestia au sunat la 113 si au alertat politistii in momentul in care au observat starea in care se afla femeia.

“Avem in lucru doua dosare penale, unul pentru vatamare corporala din culpa, deschis in urma sesizarii prin apelul la 112, facut de reprezentantii SJU Vaslui si al doilea dosar pentru violenta in familie, in urma unei plangeri, depusa de fratele victimei. Se fac cercetari in continuare”, a declarat Loredana Stavar, purtatorul de cuvant al IPJ Vaslui. Mihaela Enache are doi copii, o fata care a absolvit recent facultatea si este inscrisa la master si un baiat, elev la liceu. Medicii ieseni sunt deocamdata rezervati in privinta sanselor pe care le are femeia sa se recupereze. Ea este tinuta in viata de aparate. Cert este ca barbatul despre care se spune ca ar fi batut-o cu bestialitate, este liber. Despre Mihaela Enache, colegii sai au numai cuvinte de lauda. “Era foarte muncitoare, facea mult voluntariat. O persoana dedicata si mereu atenta la nevoile celor din jur, un om cum rar mai intalnesti in ziua de azi. Si bolnavii toti o iubeau. Chiar avea grija de ei”.

Radu NEAGU